**Vyhlásenie**

**podľa čl. 23 ods. 3 písm. a) Legislatívnych pravidiel vlády SR**

Návrh zákona, ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov sa predkladá bez rozporov s podpredsedom vlády Slovenskej republiky, ministerstvami alebo Úradom vlády Slovenskej republiky.

Na rozporových konaniach nedošlo k dohode s Klubom 500, ktorý žiada, aby sa zo zákona vypustila povinnosť uvádzať na identifikačnom preukaze meno, priezvisko, titul a fotografia držiteľa identifikačného preukazu a podpis prevádzkovateľa. Ministerstvo vnútra Slovenskej republiky trvá na ponechaní súčasného rozsahu údajov uvedených na identifikačnom preukaze z dôvodu potreby identifikácie jeho držiteľa pri vykonávaní kontroly prevádzkovania bezpečnostnej služby.